text: Esparreguera celebra el primer fòrum per definir el model educatiu del futur - Regió7 :: El Diari de la Catalunya Central
  Esparreguera celebra el primer fòrum per definir el model educatiu del futur
  e.b./redacció 10.03.2017 | 13:01
  Després d'un llarg període de debat sobre el Projecte Educatiu de Ciutat Esparreguera Educa, ara la població prepara un fòrum que ha de ser un punt de partida definitiu per orientar el futur en matèria d'educació en aquest municipi.
  Can Pasqual acull demà aquest Primer Fòrum Educatiu, que ha de servir per establir els eixos i les prioritats del model educatiu a Esparreguera, que posteriorment haurà de ser aprovat al ple municipal. En els últims 4 mesos s'ha dut a terme un procés participatiu que ha permès fer una diagnosi sobre l'estat educatiu a Esparreguera. Al fòrum de dissabte es compartiran les conclusions d'aquesta diagnosi i es farà una síntesi de les principals accions a impulsar en l'àmbit de l'educació al municipi. Al fòrum es faran un seguit de tallers participatius seguint mètodes de design thinking que culminaran amb una posada en comú i debat de les millors idees que seran les línies de treball del PEC.